
Α   Π   Ο   Φ   Α   Σ   Η

«Περί προσωρινών κυκλοφοριακών ρυθμίσεων, στο τμήμα της Εθνικής Οδού Αμφιλοχίας – Λευκάδας, από χ/θ 48+000 έως χ/θ 52+000, στα πλαίσια του έργου: «Κατασκευή – Αναβάθμιση Οδικής Σύνδεσης Πόλης Λευκάδας με τον Οδικό Άξονα «Άκτιο – Δυτικός Άξονας» και Κατασκευή του Νέου Αγωγού Ύδρευσης Λευκάδας». 

Ο ΔΙΕΥΘΥΝΤΗΣ ΤΗΣ ΔΙΕΥΘΥΝΣΗΣ ΑΣΤΥΝΟΜΙΑΣ  Α Κ Α Ρ Ν Α Ν Ι Α Σ
Έ χ ο ν τ α ς  υ π ό ψ η:
1. -Τις διατάξεις των άρθρων 55 και 112 του Ν. 5209/2025 (ΦΕΚ 100/13.06.2025), «Κώδικας Οδικής Κυκλοφορίας και άλλες διατάξεις».
2. -Τις διατάξεις του άρθρου 40 του Π.Δ. 7/2017 (ΦΕΚ Α14 /09.02.2017) «Αναδιάταξη - αναδιοργάνωση, σύσταση και λειτουργία περιφερειακών υπηρεσιών Ελληνικής Αστυνομίας».
3. -Τις διατάξεις του άρθρου 74 του Ν. 5187/2025 (ΦΕΚ Α 48 /21.03.2025) «Αναδιοργάνωση της δομής της Ελληνικής Αστυνομίας και αναβάθμιση της εκπαίδευσης του ένστολου προσωπικού της Εκσυγχρονισμός του θεσμού της ηλεκτρονικής επιτήρησης υπόδικων, κατάδικων και κρατούμενων σε άδεια Ρύθμιση θεμάτων κρατούμενων σε σωφρονιστικά καταστήματα και άλλες διατάξεις».
4. -Το υπ’ αριθ. 321417/7604 από 18.09.2026 έγγραφο της Διεύθυνσης Τεχνικών Έργων Τμήμα Συγκοινωνιακών Έργων/ Π.Δ.Ε.
5. -Την από 18.09.2026 αναφορά του Α.Τ. Ακτίου – Βόνιτσας  και,  

αποσκοπούντες στην απρόσκοπτη εκτέλεση του έργου, στην ομαλή και την ασφαλή κυκλοφορία οχημάτων και εργαζομένων, λόγω εκτέλεσης εργασιών από την εταιρεία  «ΑΚΤΩΡ Α.Τ.Ε.»

Α Π Ο Φ Α Σ Ι Ζ Ο Υ Μ Ε 

ΑΡΘΡΟ (1)
1.-Την τοποθέτηση εργοστασιακής οδικής σήμανσης και την εφαρμογή κυκλοφοριακών ρυθμίσεων , όπως περιγράφεται στα ανωτέρω (4) σχετικά έγγραφα, για την εξασφάλιση – αποκατάσταση της κυκλοφορίας κατά τη διάρκεια της εκτέλεσης των απαραίτητων εργασιών για την ολοκλήρωση κατασκευής του Ισόπεδου Κόμβου ΙΚα3 και την ολοκλήρωση της εγκατάστασης των στηθαίων ασφαλείας στο νότιο άκρο της οδού του τελικού έργου, από Χ.Θ. 10+150 έως Χ.Θ. 14+670 του τελικού έργου.
2. Ανωτέρω κυκλοφοριακές ρυθμίσεις θα ισχύσουν από την Πέμπτη 01.10.2026 έως και την Πέμπτη 31.12.2026.  
ΑΡΘΡΟ (2)
Κατά το ανωτέρω χρονικό διάστημα, με ευθύνη της αναδόχου εταιρείας «ΑΚΤΩΡ Α.Τ.Ε.», ληφθούν όλα τα ενδεικνυόμενα μέτρα για την ακώλυτη και ασφαλή διεξαγωγή της κυκλοφορίας εργαζομένων και οχημάτων και να τοποθετηθεί η προβλεπόμενη από το άρθρο 13 του Ν. 5209/2025 σήμανση, η οποία θα ισχύει καθ’ όλο το 24ωρο, σε συνδυασμό με την υπ’ αριθ. ΔΙΠΑΔ/ΟΙΚ/502 από 9/7/2003 απόφαση Υφ.ΠΕ.ΧΩ.Δ.Ε. (τεχνική προδιαγραφή σήμανσης εκτελούμενων οδικών έργων) και την υπ’ αριθ. (4) σχετική εγκεκριμένη μελέτη σήμανσης του έργου.

ΑΡΘΡΟ (3)
Η παρούσα απόφαση ισχύει από την Πέμπτη 01.10.2026 και ύστερα από την δημοσίευσή της στον ιστότοπο του προγράμματος Διαύγεια, σύμφωνα με το άρθρο 4 ν. 3861/2010  και το άρθρο 111 του ν. 5209/2025 Κ.Ο.Κ. και την τοποθέτηση της προβλεπόμενης οδικής σήμανσης και λήγει την Πέμπτη 31.12.2026.

ΑΡΘΡΟ (4)

Ο  ΔΙΕΥΘΥΝΤΗΣ 
Κοσμάς ΠΑΠΑΓΡΙΒΑΣ 
Ταξίαρχος















Οι παραβάτες της Απόφασης αυτής, διώκονται και τιμωρούνται, σύμφωνα με τις διατάξεις του Ν. 5209/2025 (ΦΕΚ 100/13.06.2025), «Κώδικας Οδικής Κυκλοφορίας και άλλες διατάξεις». Λήψη επιβαλλομένων μέτρων υλοποίησης παρόντος άρθρου, ανατίθεται στο Αστυνομικό Τμήμα Ακτίου-Βόνιτσας. 

